"פורום ״בוחרים בחיים״ של המשפחות השכולות ונפגעי פעולות האיבה הפגין ביום חמישי האחרון מול בית ראש הממשלה הדיווחים אודות העיסקה הצפויה לשחרור מחבלים.
במחאה אמרו המשפחות, כי "אנו תומכים בצעדים שיביאו לשחרור השבויים והחללים. הצעדים צריכים להיות הפעלת מנופים צבאיים כלכליים ובריאותיים על החמאס. כפי שמשפחת גולדין דורשת - הומניטרי תמורת הומניטרי".
עוד הוסיפו ואמרו, כי "רק הפעלת לחץ ללא חשש מאלימות יביא לזרוז השחרור ובמחיר נמוך. העסקה חייבת להיות תנאי לכול הסדרה כולל המשך הזרמת כסף קטארי לעניי עזה. בבמסגרת העסקה אלו הקוים המנחים לממשלה ולשליחיה: בכול מקרה אין לחזור על הטעות בעסקת שליט שבעקבותיה השטח התחיל לבעור. מהמשוחררים נרצחו ישראלים רבים והפלסטינים קיבלו רוח גבית להמשך הטרור שהביא לסבבי לחימה בעמוד ענן וצוק איתן. יש לאמץ במלואם את מסקנות ועדת שמגר ולפעול לפי מסקנותיה".
"יש לעצור את מעגלי העסקאות שהתחילו בשנת 1985 והביאו לאינתיפאדה ב1987 ולדרדור המצב הבטחוני של מדינת ישראל".
המשפחות השכולות מציבות את הכללים הללו, לכל משא ומתן בנושא. "החזרת החללים שלנו כנגד גופות מחבלים, עד אז אין להשיב גופות מחבלים. שחרור השבויים יעשה כנגד מסתננים בלבד שחדרו לישראל למטרת עבודה. השבויים שלנו לא היו במשימה צבאית ונכנסו בתום לב לעזה. בכול מקרה שיחרור מחבלים ומפעיליהם הוא פשע בטחוני ומוסרי".